smcproject/ml-wiki-sentences huggingface dataset:
ഇത്തരം ഒട്ടേറെ മേഖലകളിലെ ഘടനാപരമായ ലിംഗവിവേചനങ്ങൾക്ക് സ്ത്രീകളുടെയും ട്രാൻസ് ജെൻഡറുകളുടെയും ആരോഗ്യസ്ഥിതിയുമായി പരോക്ഷമായ ബന്ധമുണ്ട്.
ഉദാഹരണത്തിന് വികസിത രാജ്യങ്ങളിലെ സ്ത്രീകൾ ഔപചാരികമായ തൊഴിൽ കമ്പോളത്തിൽ പങ്കെടുക്കാൻ സാദ്ധ്യത കുറവാണ്.
ഇതിന്റെ ഫലമായി, സ്ത്രീകൾക്ക് തൊഴിൽ സുരക്ഷിതത്വം, ആരോഗ്യസംരക്ഷണം ഉൾപ്പെടെയുള്ള സാമൂഹ്യസംരക്ഷണ സംവിധാനങ്ങൾ, എന്നിവ അപ്രാപ്യമാകുന്നു.
കൂടാതെ ഔപചാരിക തൊഴിൽ സേനയ്ക്കുള്ളിൽ തന്നെ സ്ത്രീകളും ട്രാൻസ് ജെൻഡറുകളും അവരുടെ താഴ്ന്ന ലിംഗപദവിയുമായി ബന്ധപ്പെട്ട പ്രശ്നങ്ങളും പീഡനങ്ങളും നേരിടേണ്ടി വരുന്നു.
വരുമാനമുള്ള തൊഴിലും ഗാർഹിക ജോലികളും സമതുലിതമായി കൊണ്ടുപോകുക എന്ന വെല്ലുവിളി കഠിനമായ തളർച്ച, രോഗാണുബാധകൾ, മാനസികാരോഗ്യ പ്രശ്നങ്ങൾ എന്നിവ സൃഷ്ടിക്കുകയും സ്ത്രീകളുടെയും ലൈംഗിക ന്യൂനപക്ഷങ്ങളുടെയും ആരോഗ്യസ്ഥിതി പൊതുവിൽ മോശമാക്കുകയും ചെയ്യുന്നു.
പാചകം, ജലശേഖരണം എന്നിവ പോലുള്ള ചുമതലകൾ സ്ത്രീകൾക്കുള്ള അപകട സാദ്ധ്യത കൂട്ടുന്നു.
വേതനമില്ലാത്ത ഗാർഹിക  ജോലികളിൽ കുടുങ്ങിക്കിടക്കുന്നത് വിദ്യാഭ്യാസം തൊഴിൽ എന്നിവയ്ക്കുള്ള അവസരങ്ങൾ നിഷേധിക്കുന്നത് കൂടാതെ(ഇവ രണ്ടും ദീർഘകാലാടിസ്ഥാനത്തിൽ മെച്ചപ്പെട്ട ആരോഗ്യം നേടുന്നതിന് പരോക്ഷമായി സഹായിക്കുന്ന ഘടകങ്ങളാണ്) സ്ത്രീകളെ ആരോഗ്യപ്രശ്നങ്ങൾക്ക് കൂടുതൽ സാദ്ധ്യത ഉള്ളവരാക്കുകയും ചെയ്യുന്നു.
ഖര ഇന്ധനം ഉപയോഗിച്ച് ആഹാരം പാകം ചെയ്യുന്ന പ്രദേശങ്ങളിലെ സ്ത്രീകൾ ഗാർഹിക അന്തരീക്ഷത്തിലെ വായു മലിനീകരണത്തിന് വിധേയരാകുന്നു.
ഘടനാപരമായ ലിംഗ അസമത്വം സ്ത്രീകൾക്കും ട്രാൻസ് ജെൻഡറുകൾക്കും എതിരായ ചില വിശേഷമായ അതിക്രമങ്ങളുടെയും, അരികുവൽക്കരണത്തിൻറേയും, അടിച്ചമർത്തലിൻറേയും ഫലമാണ്.
പുരുഷന്മാരുടെ അതിക്രമങ്ങൾ, ബാലലൈംഗിക പീഡനം, സ്ത്രീകളുടെ പെരുമാറ്റവും സഞ്ചാരസ്വാതന്ത്ര്യവും കടുത്ത നിയന്ത്രണത്തിലാക്കുക, ചേലാകർമം, ചൂഷണം, അടിമപ്പണി എന്നിവ ഇതിൽ ഉൾപ്പെടുന്നു.
സ്ത്രീകളും പെൺകുട്ടികളും ലൈംഗിക ന്യൂനപക്ഷങ്ങളും മനുഷ്യക്കടത്ത്, ദുരഭിമാനക്കൊല എന്നിവ പോലുള്ള വേണ്ടത്ര രേഖപ്പെടുത്തപ്പെട്ടിട്ടില്ലാത്ത ചൂഷണങ്ങൾക്കും അതിക്രമങ്ങൾക്കും ഇരയാകുന്നുണ്ട്.
അനാവശ്യ ഗർഭധാരണം, ശാരീരിക പരിക്കുകൾ, ഗർഭം അലസലുകൾ, മാനസികത്തകരാറുകൾ, മയക്കുമരുന്ന് ഉപയോഗം, ലൈംഗികബന്ധത്തിലൂടെ പകരുന്ന രോഗങ്ങൾ തുടങ്ങി അകാലമരണത്തിലേക്ക് നയിക്കുന്ന അവസ്ഥകളുമായി ഈ അതിക്രമങ്ങൾക്ക് ബന്ധമുണ്ട്.
ആരോഗ്യസേവനം ഉപയോഗപ്പെടുത്താനുള്ള സ്ത്രീകളുടെയും ട്രാൻസ് ജെൻഡറുകളുടെയും ശേഷിയെ മറ്റു തരത്തിലുള്ള ഘടനാപരമായ  ലിംഗ അസമത്വങ്ങൾ ആഴത്തിൽ സ്വാധീനിക്കുന്നു.
സഞ്ചാരസ്വാതന്ത്ര്യത്തിനുമേലും പെരുമാറ്റത്തിനുമേലും ഉള്ള അസന്തുലിതമായ നിയന്ത്രണങ്ങൾ, സാമ്പത്തിക വിഭവങ്ങളുടെമേൽ നിയന്ത്രണം കുറയുക എന്നിവ ഇതിനുദാഹരണങ്ങളാണ്.
സാമൂഹ്യമായ ലിംഗവിവേചനം സ്ത്രീകളുടെയും ലൈംഗിക ന്യൂനപക്ഷങ്ങളുടെയും ആരോഗ്യത്തിൻറെ പ്രാധാന്യം കുറച്ചു കാണുന്നതിനും അതുവഴി സ്ത്രീകൾക്കും ട്രാൻസ് ജെൻഡറുകൾക്കും ആരോഗ്യസംവിധാനങ്ങൾ താരതമ്യേന പ്രാപ്യമല്ലാതാകുന്നതിനും ഇടയാകുന്നു.
അടിച്ചമർത്തലിന്റെ മറ്റ് വഴികൾ Uninsured Children by Poverty Status, Household Income, Age, Race and Hispanic Origin and Nativity in the United States in 2009
ലിംഗ അസമത്വം കൂടാതെ ന്യൂനപക്ഷപദവിയിലോ ദാരിദ്ര്യത്തിലോ ജീവിക്കുന്ന സ്ത്രീകളും ലൈംഗിക ന്യൂനപക്ഷങ്ങളും അവ മൂലമുള്ള അടിച്ചമർത്തലുകളും അനുഭവിക്കുന്നുണ്ട്.
ഗോത്രവും വംശവും
കറുത്ത വർഗക്കാർ ഘടനാപരമായ അതിക്രമങ്ങൾ കൂടുതലായി നേരിടേണ്ടി വരുന്നുണ്ട്.
ലിംഗ പദവി കൂടാതെ ഗോത്രവും കറുത്തവർക്ക് ആരോഗ്യത്തെ പ്രതികൂലമായി ബാധിക്കുന്ന ഘടകമാണ്.
ഉയർന്നവരുമാനമുള്ളതും താഴ്ന്ന വരുമാനമുള്ളതുമായ രാജ്യങ്ങളിൽ പാർശ്വവൽക്കരിക്കപ്പെട്ട വംശങ്ങളിലെ സ്ത്രീകൾക്കിടയിൽ മാതൃ^മരണനിരക്ക് വെള്ളക്കാരായ സ്ത്രീകളെക്കാൾ കൂടുതലാണെന്ന് പഠനങ്ങൾ കാണിക്കുന്നു.
സാമൂഹ്യസാമ്പത്തിക പദവി
ആരോഗ്യ വെല്ലുവിളികളുടെ കാര്യത്തിൽ ലോകമെമ്പാടുമുള്ള സ്ത്രീകളും ട്രാൻസ് ജെൻഡറുകളും സമാനമായ വെല്ലുവിളികൾ നേരിടുന്നുണ്ടെങ്കിലും, സാമൂഹ്യ സാമ്പത്തിക അവസ്ഥകൾ ഒട്ടേറെ വ്യത്യസ്ത സാഹചര്യങ്ങൾ സൃഷ്ടിക്കുന്നു.
സ്ത്രീകളുടെയും ട്രാൻസ് ജെൻഡറുകളുടെയും ജീവിത സാഹചര്യങ്ങൾ അവരുടെ സാമൂഹ്യ സാമ്പത്തികസ്ഥിതിയെ മാത്രമല്ല, അവർ ജീവിക്കുന്ന രാജ്യത്തെയും ആശ്രയിച്ചിരിക്കുന്നു.
എല്ലാ പ്രായ വിഭാഗങ്ങളിലും ഉയർന്ന വരുമാനമുള്ള രാജ്യങ്ങളിലെ സ്ത്രീകൾ കൂടുതൽ കാലം ജീവിക്കുകയും രോഗവും അകാല മരണവും ഉണ്ടാവാനുള്ള സാദ്ധ്യത താഴ്ന്ന വരുമാനമുള്ള രാജ്യങ്ങളിലെ സ്ത്രീകളെക്കാൾ കുറവായിരിക്കുകയും ചെയ്യുന്നു.
സമ്പന്ന-ദരിദ്ര രാജ്യങ്ങൾ തമ്മിലുള്ള ആരോഗ്യകാര്യത്തിലെ ഏറ്റവും ശ്രദ്ധേയമായ വ്യത്യാസം മാതൃമരണ നിരക്കിലാണ്.
നിലവിൽ മാതൃമരണങ്ങളിൽ ഭൂരിഭാഗവും ദരിദ്രമോ മാനവിക ദുരന്തങ്ങൾ നിലനിൽക്കുന്നതോ ആയ രാജ്യങ്ങളിൽ കേന്ദ്രീകരിച്ചിരിക്കുന്നു.
വർഷം തോറുമുള്ള മാതൃമരണങ്ങളിൽ 99% വും ഇത്തരം രാജ്യങ്ങളിലാണ് നടക്കുന്നത്.
സ്ത്രീകളുടെ ആരോഗ്യ സംരക്ഷണത്തിനാവശ്യമായ സ്ഥാപനസംവിധാനങ്ങൾ ഇത്തരം രാജ്യങ്ങളിൽ ഇല്ലാതിരിക്കുകയോ വേണ്ടത്ര വികസിതമല്ലാതിരിക്കുകയോ ചെയ്യുന്നത് മൂലമാണിത്.
രാജ്യങ്ങൾക്കുള്ളിലും സമാനമായ അവസ്ഥ നിലനിൽക്കുന്നുണ്ട്.
സ്ത്രീകളൂടെയും പെൺകുട്ടികളുടെയും ലൈംഗിക ന്യൂനപക്ഷങ്ങളുടെയും  ആരോഗ്യസ്ഥിതിയെ സാമൂഹ്യ സാമ്പത്തിക ഘടകങ്ങൾ നിർണായകമായി സ്വാധീനിക്കുന്നു.
താഴ്ന്ന സാമൂഹ്യ സാമ്പത്തിക അവസ്ഥകളിൽ ജീവിക്കുന്നവരുടെ ആരോഗ്യ സ്ഥിതി പൊതുവിൽ മോശമാണ്.
എല്ലാ രാജ്യങ്ങളിൽ സമ്പന്നഗൃഹങ്ങളിൽ ജീവിക്കുന്ന പെൺകുട്ടികൾ രോഗാതുരതയിൽ താഴെയും ആരോഗ്യ സംവിധാനങ്ങൾ ഉപയോഗിക്കുന്നതിൽ ദരിദ്രഗൃഹങ്ങളിലെ പെൺകുട്ടികളെക്കാൾ മുകളിലുമാണ്.
സാമൂഹ്യസാമ്പത്തിക ഘടകങ്ങളെ ആശ്രയിച്ചുള്ള ആരോഗ്യ അസമത്വം വികസിത രാജ്യങ്ങളുൾപ്പെടെ ലോകത്തിന്റെ എല്ലാ പ്രദേശങ്ങളിലും നിലനിൽക്കുന്നു.
1995 ലെ സ്ത്രീകളുടെ നാലാം ലോകസമ്മേളനം പുരുഷന്മാർക്കും സ്ത്രീകൾക്കും ഒരേ ശാരീരികവും മാനസികവുമായ ആരോഗ്യനിലവാരത്തിന് അവകാശമുണ്ടെന്ന് ഉറപ്പിച്ച് പറയുന്നു.
ആരോഗ്യത്തെ നേരിട്ട് ബാധിക്കുന്ന സാമൂഹ്യവും രാഷ്ട്രീയവും സാമ്പത്തികവും ആയ പ്രതികൂല അവസ്ഥകൾ സ്ത്രീകൾക്കും ട്രാൻസ് ജെൻഡറുകൾക്കും  ആരോഗ്യസംബന്ധമായ വിവരങ്ങളും ആരോഗ്യ സേവനവും അപ്രപ്യമാക്കുന്നു.
സ്ത്രീകളുടെ ആരോഗ്യം മെച്ചപ്പെടുത്തുന്നതിനുള്ള തന്ത്രങ്ങൾ ആരോഗ്യത്തെ ബാധിക്കുന്ന നിർണായഘടകങ്ങളെ, പ്രത്യേകിച്ച് ലിംഗ അസമത്വം, പൂർണമായും കണക്കിലെടുക്കണം എന്ന് 2008ലെ ലോകാരോഗ്യ റിപ്പോർട്ടിൽ ലോകാരോഗ്യ സംഘടന ഊന്നിപ്പറയുന്നുണ്ട്.
മുഖ്യധാരയിലേക്ക് കൊണ്ടുവരൽ
ജെൻഡർ മെയിൻസ്ട്രീമിങ്ങ് 1995 ലെ സ്ത്രീകൾക്കായുള്ള നാലാം ഐക്യരാഷ്ട്രസഭാ സമ്മേളനം പ്രധാന ആഗോള തന്ത്രമായി തീരുമാനിച്ചിട്ടുണ്ട്.
ലിംഗപദവിപരമായ മുഖ്യധാരയിലേക്ക് കൊണ്ടുവരൽ യുണൈറ്റഡ് നാഷൻസ് എക്കണോമിക്ക് ആൻഡ് സോഷ്യൽ കൗൺസിൽ 1997 ഇൽ ഇങ്ങനെയാണ് നിർവചിച്ചിട്ടുള്ളത്:
“ലിംഗപദവിപരമായ ഒരു കാഴ്ചപ്പാട് മുഖ്യധാരയിൽ കൊണ്ടുവരിക എന്നാൽ: നിയമനിർമ്മാണം, നയരൂപീകരണം, പരിപാടികളുടെ രൂപീകരണം എന്നിവ ഉൾപ്പെടെ ഏത്  പ്രവർത്തന പദ്ധതിയും സ്ത്രീകളെയും പുരുഷന്മാരെയും ലൈംഗിക ന്യൂനപക്ഷങ്ങളേയും എങ്ങനെ ബാധിക്കും എന്ന് നിർണയിക്കലാണ്. ഇത് സ്ത്രീക്കും പുരുഷനും ട്രാൻസ് ജെൻഡറിനും ഒരുപോലെ ഗുണഫലങ്ങൾ കിട്ടുന്ന തരത്തിലും അസമത്വം നിലനിർത്താത്ത തരത്തിലും സ്ത്രീയുടെതു പോലെ തന്നെ പുരുഷൻറേയും ട്രാൻസ് ജെൻഡറുകളുടെയും ഉൽകണ്ഠകളും അനുഭവങ്ങളും രാഷ്ട്രീയ, സാമ്പത്തിക, സാമൂഹ്യ മണ്ഡലങ്ങളിലെ നയങ്ങളുടെയും പദ്ധതികളുടെയും  രൂപരേഖയുടെയും, നിർവഹണത്തിൻറേയും, മേൽനോട്ടത്തിൻറേയും വിലയിരുത്തലിൻറേയും അവിഭാജ്യ തലമായി മാറ്റുക എന്നതാണ്. ആത്യന്തിക ലക്ഷ്യം ലിംഗനീതി കൈവരിക്കലാണ്.”
കഴിഞ്ഞ കുറച്ചു വർഷങ്ങളായി ജെൻഡർ മെയിൻസ്ട്രീമിങ്ങ് സ്ത്രീപുരുഷട്രാൻസ് ജെൻഡറുകൾക്കിടയിൽ ആരോഗ്യകാര്യങ്ങളിൽ തുല്യത കൈവരിക്കുന്നതിനുള്ള അംഗീകരിക്കപ്പെട്ട സമീപനമായി മാറിയിട്ടുണ്ട്.
സാങ്കേതിക തന്ത്രങ്ങൾ ആവശ്യമായിരിക്കെത്തന്നെ, ലിംഗപദവിപരമായ ആരോഗ്യ അസമത്വം പരിഹരിക്കാൻ അവ മാത്രം മതിയാവില്ല എന്ന തിരിച്ചറിവ് ഇപ്പോൾ ഉണ്ട്.
ഭരണകൂടങ്ങളിലും ആരോഗ്യസംവിധാനം ഉൾപ്പെടെയുള്ള സംഘടനകളിലും ഉള്ള ലിംഗ വിവേചനം, പക്ഷപാതിത്വം, അസമത്വം എന്നിവ തിരിച്ചറിയുകയും ചോദ്യം ചെയ്യപ്പെടുകയും ചെയ്യുന്നു.
ആരോഗ്യ അസമത്വത്തെ അഭിസംബോധന ചെയ്യുന്നതിന് എല്ലാ ആരോഗ്യ പരിപാടികളിലും ഉള്ള ലിംഗപദവിയിൽ അധിഷ്ഠിതമായ വ്യത്യാസങ്ങളും അസമത്വങ്ങളും കണ്ടെത്തുകയും ജീവശാസ്ത്രപരമോ ലിംഗപദവിപരമോ ആയ സ്ത്രീകളുടെയും ലൈംഗിക ന്യൂനപക്ഷങ്ങളുടെയും പ്രത്യേക ആരോഗ്യ ആവശ്യങ്ങളെ അഭിസംബോധന ചെയ്യുന്ന പരിപാടികൾ നടപ്പിലാക്കുകയും ചെയ്യുന്നു.
സ്ത്രീ ശാക്തീകരണം.
നേപ്പാളിലെ ഗ്രാമീണ വനിതകളെ വദന ആരോഗ്യ പ്രചരണ പരിപാടിയിൽ പരിശീലിപ്പിക്കുന്നു
വിദ്യാഭ്യാസം, തൊഴിൽ, ആരോഗ്യം എന്നീ മേഖലകളിൽ സ്ത്രീകളുടെയും ട്രാൻസ് ജെൻഡറുകളുടെയും  പങ്കാളിത്തം വർദ്ധിപ്പിച്ചു കൊണ്ട് ലിംഗനീതി ഉറപ്പാക്കാമെന്ന് ഐക്യരാഷ്ട്രസംഘടന കണ്ടെത്തിയിട്ടുണ്ട്.
സ്ത്രീകൾ വീട്ടിലും പുറത്തും ഔദ്യോഗികവും അനൗദ്യോഗികവുമായ പരിചരണ ദാതാക്കളായി നിർണായക പങ്ക് വഹിക്കുന്നു.
അമേരിക്കൻ ഐക്യനാടുകളിൽ 66% പരിചരണ ദാതാക്കൾ സ്ത്രീകളാണ്.
ഇതിൽ മൂന്നിലൊന്ന് സ്ത്രീ പരിചരണ ദാതാക്കൾ രണ്ടോ മൂന്നോ ആളുകളെ പരിചരിക്കുന്നുണ്ട്.
ആരോഗ്യത്തിലെ ലിംഗനീതിയുടെ പ്രശ്നങ്ങളെ അഭിസംബോധന ചെയ്യുന്ന സമീപനങ്ങളും ചട്ടക്കൂടുകളും പരിചരണത്തിൽ സ്ത്രീകളുടെ ഈ പങ്ക് അംഗീകരിക്കേണ്ടതുണ്ട്.
സ്ത്രീകളുടെ പങ്കാളിത്തത്തിലുള്ള വർദ്ധനവ് ജീവിത ഗുണനിലവാര വർദ്ധനയ്ക്ക് കാരണമാകുന്നതായി സ്ത്രീശാക്തീകരണത്തിനായുള്ള വിവിധ പദ്ധതികളുടെ വിശകലനം തെളിയിക്കുന്നു.
സ്ത്രീകളുടെയും ട്രാൻസ് ജെൻഡറുകളുടെയും സംഘടനാശേഷിയും വിലപേശൽ ശേഷിയും വർദ്ധിക്കുക, സ്ത്രീ-ട്രാൻസ് ജെൻഡർ കേന്ദ്രീകൃത നയങ്ങളും ഗവണ്മെൻറ് തലത്തിലുള്ള മാറ്റങ്ങളും ഉണ്ടാവുക, താഴ്ന്ന ജീവിത അവസ്ഥയിലുള്ള സ്ത്രീകളുടെയും ട്രാൻസ് ജെൻഡറുകളുടെയും  സാമ്പത്തിക അവസ്ഥയിലുള്ള മുന്നേറ്റം എന്നിവ ജീവിതഗുണനിലവാര വർദ്ധനയിൽ ഉൾപ്പെടുന്നു.
നേപ്പാളിൽ പ്രശ്നങ്ങൾ തിരിച്ചറിയാനും തന്ത്രങ്ങൾ രൂപപ്പെടുത്താനുമുള്ള സമൂഹ പങ്കാളിത്ത ഇടപടൽ ഗ്രാമീണ ജനതയിലെ നവജാതശിശു മരണവും മാതൃമരണവും കുറയ്ക്കുന്നതായി കണ്ടെത്തി.
ആർത്തവകാലത്ത് സ്ത്രീകൾ ചൗപ്പടി എന്നറിയപ്പെടുന്ന വീടിനു പുറത്തുള്ള അനാരോഗ്യകരമായ കൂരകളിൽ കഴിയുന്ന ആചാരം നേപ്പാൾ പാർലമെൻറ് ക്രിമിനൽ കുറ്റമാക്കി നിയമ നിർമ്മാണം നടത്തിയിട്ടുണ്ട്.
സമീപകാലത്ത് ചൗപ്പടിയിൽ കഴിയുന്ന കാലത്ത് 2 പെൺകുട്ടികൾ മരണപ്പെട്ടത് വലിയ കോലാഹലത്തിനിടയാക്കിയിരുന്നു.
2005 മുതൽ ഈ ആചാരം നിയമവിരുദ്ധമായി പ്രഖ്യാപിച്ചിരുന്നെങ്കിലും വിദൂരഗ്രാമപ്രദേശങ്ങളിൽ ഇത് നിർബാധം തുടർന്നു.
2018 ആഗസ്തിൽ പാസാക്കിയ പുതിയ നിയമം രാജ്യവ്യാപകമായി ഒരുവർഷം നീണ്ടുനിൽക്കുന്ന ബോധവൽക്കരണപ്രവർത്തനങ്ങൾക്ക് ശേഷമാണ് നിലവിൽ വരിക.
മലേഷ്യയിലും ശ്രീലങ്കയിലും പരിശീലനം സിദ്ധിച്ച മിഡ് വൈഫുമാരെ നിയോഗിച്ചുകൊണ്ട് നടത്തിയ സമൂഹ പങ്കാളിത്ത ഇടപെടലും ദ്രുതഗതിയിൽ മാതൃമരണ നിരക്ക് കുറയ്ക്കാൻ സഹായിക്കുകയുണ്ടായി.
നളചരിതം നള ദമയന്തി, രവിവർമ്മചിത്രം
ആട്ടക്കഥാ സാഹിത്യത്തിൽ എന്തുകൊണ്ടും പ്രഥമസ്ഥാനത്തിന് അർഹമായ കൃതി എന്ന് നിരൂപകർ വാഴ്ത്തുന്ന കൃതിയാണ് ഉണ്ണായിവാരിയരുടെ നളചരിതം .
ഇതു നാലുദിവസം കൊണ്ട് ആടത്തക്കവണ്ണമാണ് കവി രൂപപ്പെടുത്തിയിട്ടുള്ളത്.
മനോഹരമായ ഒരു ദൃശ്യകാവ്യത്തിന്റെയും ശ്രാവ്യകാവ്യത്തിന്റെയും ഗുണഗണങ്ങളെല്ലാം ഇതിൽ പരിലസിക്കുന്നുണ്ട്.
മലയാളസാഹിത്യം ആകമാനം പരിശോധിച്ചാലും നളചരിതത്തിന് ഏറ്റവും സമുന്നതമായ സ്ഥാനമാണുള്ളത്.
അത് സർവ ലക്ഷണ സമ്പന്നമായ ഒരു സംസ്കൃത നാടകത്തിനു സമമാണെന്ന് പണ്ഡിതന്മാർ അഭിപ്രായപ്പെടുന്നു.
മലയാളത്തിലെ ശാകുന്തളം എന്ന പ്രശംസയും അതിനു ലഭിച്ചിട്ടുണ്ട്.
പഞ്ചസന്ധികളുടെ അഭിസംയോഗത്തിലും, രസങ്ങളുടെ അംഗാങ്ഗിഭാവസ്ഫുരണത്തിലും നളചരിതത്തോടു കിടനില്ക്കുന്ന മറ്റൊരാട്ടക്കഥയില്ല.
ഉണ്ണായിവാര്യർ
ഉണ്ണായിവാര്യരുടെ നളചരിതത്തെ യാഥാസ്ഥിതികരും ഉത്പതിഷ്ണുക്കളുമായ എല്ലാ നിരൂപകന്മാരും ഒന്നുപോലെ പുകഴ്ത്തുന്നു.
കവന നൈപുണിയും കലാമർമജ്ഞതയും, ജീവിത തത്ത്വാവബോധവും, നിരീക്ഷണപാടവവും സമഞ്ജസമായി സമ്മേളിച്ചിട്ടുള്ള ഒരു കൃതിയാണത്.
ഓരോ വായനയിലും പുതിയ ആശയങ്ങളും, നവനവോല്ലേഖകല്പനകളും, മനുഷ്യ സ്വഭാവവൈചിത്യ്രങ്ങളും, ജീവിതത്തിന്റെ ഗതിവിഗതികളും ഒന്നോടൊന്നു പൊന്തിപ്പൊന്തി വന്ന് സഹൃദയരെ ആനന്ദലഹരിയിൽ ആ കൃതി ആറാടിക്കുന്നു.
വായിച്ചു രസിക്കാനും, കണ്ടുരസിക്കാനും, കേട്ടുരസിക്കാനും പറ്റിയ ഒരാട്ടക്കഥയെന്ന നിലയിലും അത് ഉയർന്നുനിൽക്കുന്നു.
സംഗീതം , സാഹിത്യം , അഭിനയം എന്നീ മൂന്നു കലകളുടെ സൗന്ദര്യവും സ്വാരസ്യവും ഹൃദയാവർജകതയും അതിൽ ഒത്തിണങ്ങിയിട്ടുണ്ട്.
കഥകളിക്കാർക്കെന്നല്ല , തിരുവാതിരക്കളിക്കാർക്കും പാടാൻ അത്യന്തം ഉതകുന്ന പദങ്ങൾ നളചരിതത്തിൽ ധാരാളമുണ്ട്.
അതിലെ പ്രാസഭംഗിയും താളഭംഗിയും സംഗീതത്തിന്റെ മാറ്റുകൂട്ടുന്നു.
സാഹിത്യത്തിന്റെ ഏതു മാനദണ്ഡമനുസരിച്ചു നോക്കിയാലും നളചരിതം ഒന്നാം കിടയിൽത്തന്നെ ശോഭിക്കുന്നു.
ശൃംഗാരാദി നവരസങ്ങളും ഭക്തിവാത്സല്യാദി ഭാവങ്ങളും സന്ദർഭോചിതമായി കൂട്ടിയിണക്കിയിട്ടുള്ളത് ഈ കഥയുടെ രസാഭിനയയോഗ്യതയെ വർധിപ്പിക്കുന്നു.
വേഷവൈവിധ്യം കൊണ്ട് ഈ ദൃശ്യകാവ്യത്തെ സുന്ദരമാക്കുവാനും കവിശ്രദ്ധിച്ചിട്ടുണ്ട്.
നൃത്തം , നൃത്യം, നാട്യം , ആങ്ഗികം, സാത്വികം, ആഹാര്യം എന്നിങ്ങനെ അഭിനയത്തിന്റെ എല്ലാ ഘടകങ്ങളും ഇതിൽ സമന്വയിച്ചിരിക്കുന്നു.
സാത്വികാഭിനയത്തിന് കൂടുതൽ പ്രാധാന്യം കൊടുത്തിട്ടുണ്ട്.
വാചികത്തിനു പകരമാണു സംഗീതം.
അനാവശ്യമായ ഒരു രംഗംപോലും ഈ കഥയിലില്ല.
യുദ്ധം , വധം മുതലായവയെയും ഒഴിവാക്കിയിട്ടുണ്ട്.
ആദ്യന്തം രസപുഷ്ടി വരുത്തുവാനാണ് കവിയുടെ ശ്രമം.
മഹാഭാരതം വനപർവത്തിൽ 52 മുതൽ 79 വരെയുള്ള 28 അധ്യായങ്ങളിലായി വ്യാപിച്ചുകിടക്കുന്ന കഥാഭാഗമായ നളോപാഖ്യാന ത്തെ അവലംബിച്ചാണ് വാരിയർ ആട്ടക്കഥയെഴുതിയിട്ടുള്ളത്.
മൂലകഥയിൽ നിന്ന് വലിയ വ്യത്യാസമൊന്നും ഉണ്ണായി തന്റെ കഥയിൽ വരുത്തിയിട്ടില്ല.
അല്പം ചില സ്ഥലങ്ങളിൽ ചില നിസ്സാര വ്യതിയാനങ്ങൾ വരുത്തിയിട്ടുള്ളത് ഒരു ദൃശ്യകാവ്യമെന്ന നിലയിൽ തന്റെ കൃതിയെ മോടിപിടിപ്പിക്കാനാണ്.
അതിൽ വേണ്ടത്ര ഔചിത്യവും അദ്ദേഹം ദീക്ഷിക്കുന്നുണ്ട്.
ഒന്നാം ദിവസത്തെ കഥയെ സംബന്ധിച്ചിടത്തോളം ശ്രീഹർഷന്റെ നൈഷധീയ ചരിതം മഹാകാവ്യത്തെയാണ് വാരിയർ പല സ്ഥലത്തും അനുകരിച്ചിരിക്കുന്നത്.
കലിബാധ അകറ്റാൻ നളൻ , ദമയന്തി , ഋതുപർണ്ണൻ , കാർക്കോടകൻ എന്നിവരുടെ കഥകൾ കേട്ടാൽ മതി എന്ന് മഹാഭാരതത്തിൽ നളോപാഖ്യാനത്തിന്റെ സാരാംശത്തിൽ പറയുന്നു.
പാത്രസൃഷ്ടി
പാത്രസൃഷ്ടിയിലും കഥാഘടനയിലും സംഭാഷണ നിബന്ധനയിലും മനോവ്യാപാര പ്രതിപാദനത്തിലുമാണ് ഉണ്ണായിയുടെ പാടവം സവിശേഷം നിഴലിക്കുന്നത്.
ഒരു നാടകകവിയുടെ സകലവിധ കഴിവുകളോടും കൂടി അദ്ദേഹം ഓരോ കഥാപാത്രത്തെയും അവതരിപ്പിക്കുന്നു.
തിരഞ്ഞെടുത്തിരിക്കുന്ന കഥാസന്ദർഭങ്ങളെല്ലാം തികഞ്ഞ നാടകീയ ഭംഗിയെ ആവാഹിക്കയും ചെയ്യുന്നു.
പാത്ര സൃഷ്ടിയിൽ ഉണ്ണായിക്കു സമന്മാരായ ഇതര കഥകളി ഗ്രന്ഥകാരന്മാർ ഇല്ലതന്നെ.
നായികാനായകന്മാർ മുതൽ നിസ്സാര കഥാപാത്രങ്ങൾ വരെ എല്ലാവർക്കും അദ്ദേഹം മിഴിവു വരുത്തിയിട്ടുണ്ട്.
അവർക്ക് കഥയോടു ഗാഢബന്ധമുണ്ട്.
കഥാഗതിയിൽ നിർണായകമായ പങ്കുമുണ്ട്.
കഥ പ്രതിനിധാനം ചെയ്യുന്ന സമഗ്രമായ ധാർമിക ജീവിതത്തിലെ സങ്കീർണസ്വഭാവങ്ങൾ ഉൾക്കൊള്ളുന്ന വ്യക്തികൾ എന്ന നിലയിലും, കഥയുടെ വിവിധഘട്ടങ്ങളിൽ ഒളിവിതറുന്ന തേജഃ പുഞ്ജങ്ങൾ എന്ന നിലയിലും അവർക്ക് ബാഹ്യമായും ആന്തരമായും കഥയോട് അഭേദ്യമായ അടുപ്പമുണ്ട്.
വാരിയരുടെ ഭാഷാരീതിയും ഒന്നു പ്രത്യേകമാണ്.
സംസ്കൃതവും മലയാളവും യഥേഷ്ടം അദ്ദേഹം കൂട്ടിയിണക്കുന്നു.
അവയ്ക്കുതമ്മിൽ ഭേദമേ കല്പിക്കുന്നില്ല.
അനാവശ്യമായി, നിരർഥകമായി, ഒരു പദവും അദ്ദേഹം പ്രയോഗിക്കുന്നില്ല.
ശബ്ദസൌന്ദര്യത്തിനും അർഥ നിഷ്കർഷയ്ക്കും നളചരിതകാരൻ തുല്യ പ്രാധാന്യം നൽകുന്നു.
ഇതും കാണുക അംഗനമാർമൗലേ, ബാലേ അവലംബം നളചരിതം ഒന്നാം ദിവസം നളചരിതം രണ്ടാം ദിവസം നളചരിതം മൂന്നാം ദിവസം നളചരിതം നാലാം ദിവസം പുറത്തേക്കുള്ള കണ്ണികൾ Nala-Damayanti എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നളചരിതം രണ്ടാം ദിവസം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നളചരിതം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ആലിസ് വോക്കർ ഇംഗ്ലീഷ് വിലാസം https://ml.wikipedia.org/wiki/Alice_Walker
അമേരിക്കൻ നോവലിസ്റ്റ് ചെറുകഥാകൃത്ത് കവയിത്രി, പൊതുപ്രവർത്തക എന്നീനിലകളിൽ പ്രശസ്തയാണ് ആലിസ് വോക്കർ (Alice Malsenior Walker).
19 82 ൽ പ്രസിദ്ധീകരിച്ച ദ കളർ പർപ്പിൾ (The Color Purple) എന്ന നോവലിന് അമേരിക്ക യുടെ നാഷണൽ ബുക്ക് അവാർഡും പുലിതിസർ പുരസ്കാര വും ലഭിച്ചിട്ടുണ്ട്.
മെറിഡിയൻ (Meridian), ദ തേർഡ് ലൈഫ് ഓഫ് ഗ്രേഞ്ച് കോപ്പ്ലാന്റ് ( The Third Life of Grange Copeland), പൊസ്സസിംഗ് ദ സീക്രട്ട ഓഫ് ജോയ് (Possessing the Secret of Joy) തുടങ്ങിയവ ആലിസ് വോക്കറിന്റെ മറ്റു പ്രധാന കൃതികളാണ്.
ആദ്യകാല ജീവിതം ആലിസ് വോക്കറും (left) and ഗ്ലോറിയ സ്റ്റൈനവും 2009ൽ പുറത്തിറക്കിയ Ms. magazine എന്ന പ്രസിദ്ധീകരണത്തിന്റെ മുഖച്ചിത്രത്തിൽ
കർഷകനായ വിലി ലീ വോക്കറിന്റേയും വീട്ടുജോലിക്കാരിയായ മിന്നി ലൂ ടലൂല ഗ്രാന്റിന്റേയും എട്ടാമത്തെ മകളായ ആലിസ് വോക്കർ ജോർജിയയിലെ പുട്നാം കൗണ്ടിയിലാണ് ജനിച്ചത്.
സാമ്പത്തികമായ ബുദ്ധിബുട്ടുകൾ നേരിട്ടിരുന്ന വോക്കർ കുടുംബം വളരെ കഷ്ടപെട്ടാണ് ആലിസ് വോക്കറിന് ഉന്നത വിദ്യാഭ്യാസം നൽകിയത്.
ആലിസ് വോക്കറിന്റെ കുട്ടിക്കീലത്ത് തെക്കേ അമേരിക്കയിൽ ജിം ക്രോ നിയമപ്രകാരം നിലനിന്നിരുന്ന വർണ്ണവിവേചന പ്രകാരം കറുത്ത വർഗ്ഗക്കാർക്ക് വിദ്യാഭ്യാസം നിഷിദ്ധമായിരുന്നു.
വെള്ളക്കാരായ അധികാരികളുടെ ഇത്തരത്തിലുള്ള വിവേചനത്തോട് ആലിസ് വോക്കറിന്റെ അമ്മയ്ക്ക് കടുത്ത വിയോജിപ്പ് ഉണ്ടായിരുന്നു.
മിന്നി ലൂ ടലൂല ഗ്രാന്റ് അത് പ്രകടിപ്പിക്കുകയും ചെയ്തിരുന്നു.
ആലിസ് വോക്കറിന് നാലുവയസ്സായപ്പോൾ തന്നെ മിന്നി ലൂ ടലൂല ഗ്രാന്റ് തന്റെ മകൾക്ക് സ്കൂൾ വിദ്യാഭ്യാസം നൽകിതുടങ്ങി.
കുട്ടിക്കാലത്ത് തന്റെ മുത്തച്ചനിൽ നിന്നും ഒരുപാടുകഥകൾ കേട്ടുവളർന്ന ആലിസ് വളരെ ചെറുപ്പത്തിൽ തന്നെ (എട്ടാം വയസ്സുമുതൽ) എഴുതി തുടങ്ങിയിരുന്നു.
ആലിസ് വോക്കർ അവയെല്ലാം രഹസ്യമായി സൂക്ഷിച്ചിരുന്നു.
1952 ൽ തന്റെ സഹോദരനുമായി കളിച്ചുകൊണ്ടിരിക്കുന്നതിനിടയിൽ സഹോദരന്റെ കയ്യിൽ നിന്നും വെടിയേറ്റ് ആലിസ് വോക്കറിന് വലത്തേ കണ്ണിന് മുറിവേറ്റു.
വാഹനസൗകര്യമില്ലാത്തതു കൊണ്ടും കൃത്യസമയത്ത് ചികിത്സലഭിക്കാത്തതിനാൽ കാഴ്ച പൂർണ്ണമായും  നഷ്ടപ്പെട്ടു.
2013 ൽ ബി.ബി.സി. റേഡിയോയ്ക്ക് നൽകിയ അഭിമുഖത്തിൽ തന്റെ സഹോദരൻ മന:പ്പൂർവ്വം ചെയ്തതാണെന്ന് ആലിസ് വോക്കർ പറഞ്ഞിരുന്നു.
തന്റെ സഹോദരനെ രക്ഷിക്കുവാൻ വേണ്ടി ആലിസ് വോക്കർ രക്ഷിതാക്കളിൽ നിന്നും ഇക്കാര്യം മറച്ചുവെച്ചിരുന്നു.
കാഴ്ച നഷ്ടപ്പെട്ടതിനാൽ തനിക്കു മറ്റുള്ളവരിൽ നിന്നും നേരിടേണ്ടി വന്ന അവഗണയിൽ നിന്നും മുക്തിനേടാൻ ആലിസ് പൂർണ്ണമായും വായനയിലേക്കും എഴുത്തിലേക്കും തിരിഞ്ഞു.
തന്റെ ഉന്നതവിദ്യാഭ്യാസകാലത്ത് ഏറ്റവും മികച്ച പെൺകുട്ടിയായി ആലിസ് തെരെഞ്ഞെടുക്കപ്പെട്ടു.
തന്റെ ജീവിതത്തിലുണ്ടായ അപകടം തന്റെ കാഴ്ചപ്പാടുകൾ മാറ്റിയത് അവൾ തിരിച്ചറിഞ്ഞു.
മറ്റുള്ളവരെ തിരിച്ചറിയാനും ബന്ധങ്ങൾ മാറിമറിയുന്നത് ക്ഷമയോടെ മനസ്സിലാക്കാനും അവൾ പഠിച്ചു.
ഹൈസ്കൂൾ വിദ്യാഭ്യാസത്തിനുശേഷം അറ്റ്‌ലാന്റാ നഗരത്തിലെ സ്പെൽമാൻ കോളേജിൽ സ്കോളർഷിപ്പോടുകൂടി പ്രവേശനം നേടി.
അതിനുശേഷം സാറാ ലോറൻസ് കോളേജിൽ മാറുകയും 1965 ൽ ബിരുദധാരിയാവുകയും ചെയ്തു.
തന്റ അദ്ധ്യാപകനായിരുന്ന അമേരിക്കൻ ചരിത്രകാരനും സാമൂഹ്യപ്രവർത്തകനുമായിരുന്നു ഹൊവാർഡ് സിൻ ന്റെ പ്രവർത്തനങ്ങളിൽ തൽപരയായി സിവിൽ റൈറ്റ് മൂവ്മെന്റെ ഭാഗമായി.
കോളേജ് പഠനകാലത്ത് തുടങ്ങിയ തന്റെ പൊതുപ്രവർത്തനം ആലിസ് തുടർന്നു.
സ്ത്രീകളുടേയും കുട്ടികളുടേയും വേണ്ടി ഒരുപാടു പ്രവർത്തനങ്ങൾ നടത്തുകയും കറുത്തവർഗ്ഗക്കാരുടെ ചരിത്രത്തെക്കുറിച്ച് അവരെ ബോധവാൻമാരാക്കുകയും ചെയ്തു.
1967 മാർച്ച് 17 ന് മെൽവിൻ റോസ്മാൻ ലെവന്തലുമായി വിവാഹിതയായി.
1968-69 കാലത്ത് അമേരിക്കയിലെ ജാക്സൺ സ്റ്റേറ്റ് കോളേജിൽ ഗുമസ്തയായി സേവനമനുഷ്ഠിച്ചു.
പിന്നീട് 1970-71 ൽ ടൗഗാലൂ കോളേജിലും പ്രവർത്തിച്ചു.
എഴുത്തു ജീവിതം
സാറാ കോളേജിൽ വിദ്യാർത്ഥിയായിരിക്കെയാണ് ആലിസ് വോക്കർ തന്റെ ആദ്യ കവിതാസമാഹാരം എഴുതിയത്.
സിവിൽ റൈറ്റ് മൂവ്മെന്റിൽ പ്രവർത്തിച്ചിരുന്ന കാലയളവിൽ അവർ എഴുത്തിൽ നിന്നും വിട്ടു നിന്നിരുന്നു.
പിന്നീട് മിസ് മാഗസിൻ എന്ന ആനുകാലിക പ്രസിദ്ധീകരത്തിന്റെ പത്രാധിപയായതിനു ശേഷമാണ് വീണ്ടും എഴുത്തിലേക്കു തിരിഞ്ഞു.
അമേരിക്കൻ നോവലിസ്റ്റും ചെറുകഥാകൃത്തുമായ എഴുത്തുകാരി സോറ നീൽ ഹേഴ്സ്റ്റണിന്റെ കൃതികൾ ആലിസ് വോക്കറിന്റെ എഴുത്തിനേയും എഴുത്തിനായി തിരഞ്ഞെടുക്കുന്ന വിഷയങ്ങളേയും സ്വാധീനിച്ചിരുന്നു.
1970 ൽ ആലിസ് തന്റെ ചെറുകഥകൾക്കും കവിതകൾക്കും പുറമെ തന്റെ ആദ്യനോവലായ ലൈഫ് ഓഫ് ഗ്രേഞ്ച് കോപ്പ്ലാന്റ് ( The Third Life of Grange Copeland)പ്രസിദ്ധീകരിച്ചു.
1976 ൽ രണ്ടാമത്തെ നോവലായ മെറിഡിയൻ (Meridian) പുറത്തിറക്കി.
1967 മാർച്ച് 17 ന് അഭിഭാഷകനായ മെൽവിൻ റോസ്മാൻ ലെവെന്താലുമായി ആലിസ് വോക്കർ വിവാഹിതയായി.
അമേരിക്കൻ എഴുത്തുകാരിയായിരുന്ന റബേക്ക ഇവരുടെ മകളാണ്.
1976 ൽ ആലിസ് വോക്കറുമ ഭർത്താവും വിവാഹബന്ധം വേർപ്പെടുത്തി.
പുരസ്കാരങ്ങൾ ബഹുമതികൾ
Ingram Merrill Foundation Fellowship (1967) Pulitzer Prize for Fiction (1983) for The Color Purple National Book Award for Fiction (1983) for The Color Purple O. Henry Award for "Kindred Spirits" (1985) Honorary degree from the California Institute of the Arts (1995) American Humanist Association named her as "Humanist of the Year" (1997) Lillian Smith Award from the National Endowment for the Arts Rosenthal Award from the National Institute of Arts Letters Radcliffe Institute Fellowship, the Merrill Fellowship, and a Guggenheim Fellowship Front Page Award for Best Magazine Criticism from the Newswoman's Club of New York Induction into the Georgia Writers Hall of Fame (2001) Induction into the California Hall of Fame in The California Museum for History, Women, and the Arts (2006) Domestic Human Rights Award from Global Exchange (2007) The LennonOno Grant for Peace (2010) തിരഞ്ഞെടുത്ത കൃതികൾ
തിരഞ്ഞെടുത്ത കൃതികൾ താഴെ കൊടുക്കുന്നു.
നോവലുകൾ ചെറുകഥകൾ The Third Life of Grange Copeland (1970) In Love and Trouble: Stories of Black Women (1973, includes " Everyday Use ") Meridian (1976) The Color Purple (1982) You Can't Keep a Good Woman Down: Stories (1982) To Hell With Dying (1988) The Temple of My Familiar (1989) Finding the Green Stone (1991) Possessing the Secret of Joy (1992) The Complete Stories (1994) By The Light of My Father's Smile (1998) The Way Forward Is with a Broken Heart (2000) Now Is the Time to Open Your Heart (2004) Random House ISBN 9781588363961 കവിതാസമാഹാരങ്ങൾ Once (1968) Revolutionary Petunias and Other Poems (1973) Good Night, Willie Lee, I'll See You in the Morning (1979) Horses Make a Landscape Look More Beautiful (1985) Her Blue Body Everything We Know: Earthling Poems (1991) Absolute Trust in the Goodness of the Earth (2003) A Poem Traveled Down My Arm: Poems And Drawings (2003) Collected Poems (2005) Hard Times Require Furious Dancing: New Poems മറ്റുസാഹിത്യ സൃഷ്ടികളും പുസ്തകങ്ങളും In Search of Our Mothers' Gardens: Womanist Prose (1983) Living by the Word (1988) Warrior Marks (1993) The Same River Twice: Honoring the Difficult (1996) Anything We Love Can Be Saved: A Writer's Activism (1997) Go Girl!
: The Black Woman's Book of Travel and Adventure (1997) Pema Chodron and Alice Walker in Conversation (1999) Sent By Earth: A Message from the Grandmother Spirit After the Bombing of the World Trade Center and Pentagon (2001) We Are the Ones We Have Been Waiting For (2006) Overcoming Speechlessness (2010) Chicken Chronicles, A Memoir (2011) The cushion in the road - Meditation and wandering as the whole world awakens to be in harm's way (2013) ഉപന്യാസം "Beauty: When the Other Dancer is the Self" (1983)
അവലംബം പുറത്തേക്കുള്ള കണ്ണികൾ Alice Walker's official website Alice Walker: Beauty in Truth Archived 2015-11-28 at the Wayback Machine .
– full video of biography film at PBS.org Profile at the Poetry Foundation Profile at Poets.org Appearances on C-SPAN ആലിസ് വോക്കർ on ചാർളി റോസിൽ രചനകൾ ആലിസ് വോക്കർ ലൈബ്രറികളിൽ ( വേൾഡ്കാറ്റ് കാറ്റലോഗ്) ആലിസ് വോക്കർ collected news and commentary at The Guardian ആലിസ് വോക്കർ വാർത്തകൾ ന്യൂ യോർക്ക് ടൈംസിൽ New Georgia Encyclopedia Archived 2013-07-24 at the Wayback Machine .
Alice Walker's archives at Emory University.
Profile, audio files, archive Archived 2011-07-19 at the Wayback Machine .
at the James Weldon Johnson Institute, Emory ആലിസ് വോക്കർ വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന്
ആൻഡ്രിയ അബ്ലാസർ ഇംഗ്ലീഷ് വിലാസം https://ml.wikipedia.org/wiki/Andrea_Ablasser
ആൻഡ്രിയ അബ്ലാസർ (ജനനം: 1983) ഒരു ജർമ്മൻ സ്വദേശിയായ ഇമ്മ്യൂണോളജിസ്റ്റാണ് .
എക്കോൾ പോളിടെക്‌നിക് ഫെഡറേൽ ഡി ലൊസാനെയിൽ ലൈഫ് സയൻസസ് വകുപ്പിൽ ഒരു മുഴുവൻ സമയ പ്രൊഫസറായി അവർ ജോലി ചെയ്യുന്നു.
വൈറസ് ബാധിച്ച കോശങ്ങളെയും രോഗാണുക്കളെയും തിരിച്ചറിയാൻ സഹജമായ രോഗപ്രതിരോധ സംവിധാനത്തിന് എങ്ങനെ കഴിയുമെന്ന വിഷയത്തിലാണ് അവളുടെ ഗവേഷണം ശ്രദ്ധ കേന്ദ്രീകരിച്ചത്.
ഒരു വൈദ്യനായ പിതാവിൻറേയും ഗണിതശാസ്ത്രജ്ഞയായ മാതാവിൻറേയും മകളായി 1983ലാണ് അബ്ലാസർ ജനിച്ചത്.
പിതാവ് ബുച്‌ലോയർ ഹോസ്പിറ്റലിലെ ചീഫ് ഫിസിഷ്യനായിരുന്നതിനാൽ ബാഡ് ഫ്രെഡറിക്‌ഷാളിൽ ജനിച്ച ആൻഡ്രിയ അവരുടെ മൂന്നാം വയസ്സിൽ ബുച്‌ലോയിലേക്ക് താമസം മാറി.
അവൾ ടർഖൈമിലെയും ഹോഹെൻഷ്വാങ്കൗവിലെയും ജിംനേഷ്യങ്ങളിൽ വിദ്യാഭ്യാസം നടത്തുകയും, മ്യൂണിക്കിലെ ലുഡ്വിഗ് മാക്സിമിലിയൻ യൂണിവേഴ്സിറ്റിയിൽ (LMU) വൈദ്യശാസ്ത്രം പഠിക്കാൻ പിതാവിൽ നിന്ന് പ്രചോദനം ഉൾക്കൊള്ളുകയും ചെയ്തു.
മസാച്യുസെറ്റ്‌സ് യൂണിവേഴ്‌സിറ്റിയിൽ പഠനത്തിന്റെ ഒരു ഭാഗം പൂർത്തിയാക്കിയ അവർ ഹാർവാർഡ് മെഡിക്കൽ വിദ്യാലയത്തിൽ പ്രായോഗിക പരിശീലനത്തിന്റെ ഒരു ഭാഗം പൂർത്തിയാക്കി.
2008 ൽ മെഡിക്കൽ ബിരുദം പൂർത്തിയാക്കിയപ്പോൾ, ജർമ്മനിയിലെ മികച്ച പത്ത് വിദ്യാർത്ഥികളിൽ ഒരാളായി അവൾ റാങ്ക് ചെയ്യപ്പെട്ടു.
തുടക്കത്തിൽ ഓങ്കോളജി പഠിക്കാൻ അവൾ ആഗ്രഹിച്ചിരുന്നുവെങ്കിലും, ഇമ്മ്യൂണോളജി മേഖലയിലാണ് ഒരു ഡോക്ടറൽ തീസിസ് എഴുതാൻ അവൾ തിരഞ്ഞെടുത്തത്.
2010 ൽ LMU ൽ നിന്ന് അവർ ഡോക്ടറേറ്റ് നേടി.
ഡോക്ടറേറ്റ് പൂർത്തിയാക്കിയ ശേഷം, അബ്ലാസർ എൽഎംയുവിൽ നിന്ന് ബോൺ സർവകലാശാലയിലേക്ക് തന്റെ തീസിസ് സൂപ്പർവൈസറെ പിന്തുടർന്നു മാറി.
ഒരു ജൂനിയർ റിസർച്ച് ഗ്രൂപ്പിന്റെ മേധാവിയെന്ന നിലയിൽ ഇൻസ്റ്റിറ്റ്യൂട്ട് ഓഫ് ക്ലിനിക്കൽ കെമിസ്ട്രി ആൻഡ് ക്ലിനിക്കൽ ഫാർമക്കോളജിയിൽ അവർ ജോലി ചെയ്തു.
ഡിഎൻഎ സെൻസറുകളിൽ ശ്രദ്ധ കേന്ദ്രീകരിച്ച അവളുടെ ഗവേഷണം ഒരു കോശത്തിൽ അണുബാധയുണ്ടോ എന്ന് കണ്ടുപിടിക്കാൻ സഹജമായ പ്രതിരോധ സംവിധാനം അനുവദിക്കുപ്പെടുന്നുണ്ടോ എന്നതായിരുന്നു.
ഒരു പ്രത്യേക ഡിഎൻഎ സെൻസർ നിർമ്മിക്കപ്പെടുകയും ഒരു രോഗകാരിയെ നേരിടുമ്പോൾ സമീപത്തുള്ള കോശങ്ങളെ "അലേർട്ട്" ചെയ്യുകയും ചെയ്യുന്ന ഒരു പുതിയ രണ്ടാമത്തെ മെസഞ്ചർ തന്മാത്രയെ അവൾ കണ്ടെത്തി.
2014: പോൾ എർലിച്ച്- ലുഡ്‌വിഗ് ഡാർംസ്റ്റേഡർ-നാച്ച്‌വൂച്ച്‌സ്‌പ്രിസ്.
2018: എപ്പൻഡോർഫ് അവാർഡ് ഫോർ യംഗ് യൂറോപ്യൻ ഇൻവെസ്റ്റിഗേറ്റേർസ്.
2018: സ്വിസ് ലാറ്റ്സിസ് സമ്മാനം - രോഗപ്രതിരോധ സംവിധാനത്തെ മനസ്സിലാക്കുന്നതിനുള്ള പ്രവർത്തനത്തിന്.
2021: പെസ്‌കോളർ ഫൗണ്ടേഷൻ-EACR ട്രാൻസ്ലേഷണൽ കാൻസർ റിസർച്ചർ അവാർഡ്.
2021: ഡോ. ജോസഫ് സ്റ്റെയ്നർ കാൻസർ റിസർച്ച് അവാർഡ്.
2021: EMBO സ്വർണ്ണ മെഡൽ.
അവലംബം ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ {{ cite web }} :  CS1 maint: url-status ( link ) ↑ {{ cite web }} :  CS1 maint: url-status ( link ) ↑ {{ cite web }} :  CS1 maint: url-status ( link )
ആർതർ എൽ. ഹോർവിച്ച്
ഒരു അമേരിക്കൻ ബയോളജിസ്റ്റും യേൽ സ്കൂൾ ഓഫ് മെഡിസിനിൽ സ്റ്റെർലിംഗ് പ്രൊഫസർ ഓഫ് ജനിറ്റിക്സ് ആൻഡ് പീഡിയാട്രിക്സും ആണ് ആർതർ എൽ. ഹോർവിച്ച് (ജനനം: 1951).
1990 മുതൽ ഹോവാർഡ് ഹോവാർഡ് ഹ്യൂസ് മെഡിക്കൽ ഇൻസ്റ്റിറ്റ്യൂട്ട് പ്രോട്ടീൻ ഫോൾഡിങ്ങിനെക്കുറിച്ചുള്ള അദ്ദേഹത്തിന്റെ ഗവേഷണത്തിൽ മറ്റ് പ്രോട്ടീനുകളുടെ ഫോൾഡുചെയ്യാൻ സഹായിക്കുന്ന പ്രോട്ടീൻ കോംപ്ലക്സുകളായ ചാപെറോണിനുകളുടെ പ്രവർത്തനം കണ്ടെത്തി.
ഹോർവിച്ച് ആദ്യമായി ഈ പ്രബന്ധം പ്രസിദ്ധീകരിച്ചത് 1989 ലാണ്.
2013 ൽ ഇൻഫോസിസ് സമ്മാനത്തിനുള്ള ലൈഫ് സയൻസസ് ജൂറിയിലും അദ്ദേഹം സേവനമനുഷ്ഠിച്ചു.
1951 ലാണ് ഹോർവിച്ച് ജനിച്ചത്.
ചിക്കാഗോയുടെ പടിഞ്ഞാറ് ഓക്ക് പാർക്കിലാണ് അദ്ദേഹം വളർന്നത്.
1969 ൽ ബിരുദാനന്തര ബിരുദം മെഡിക്കൽ സ്കൂളുമായി സംയോജിപ്പിച്ച ഒരു പുതിയ പ്രോഗ്രാമിന്റെ ഭാഗമായി ബ്രൗൺ സർവകലാശാലയിൽ പ്രവേശിച്ചു.
മെഡിക്കൽ സ്കൂളിൽ, ഹോർവിച്ച് ജോൺ ഫെയിന്റെ ലബോറട്ടറിയിൽ ഫാറ്റ് സെൽ മെറ്റബോളിസം പഠിച്ചു.
ഹോർവിച്ചിന് ബയോമെഡിക്കൽ സയൻസിൽ തന്റെ എ.ബി. 1972 ലും എം.ഡി. 1975 ലും ലഭിച്ചു.